text: Politidirektøren løn ikke koblet sammen med bødeblokken
  28 januar 2015 kl. 16.07
  Politidirektør Jørgen Meyer hos Syd- og Sønderjyllands Politi er lettet over, at nu hænger hans løn ikke længere sammen med, hvor flittige hans betjente er med bødeblokken.
  - Det er jeg i den grad glad for, siger politidirektør Jørgen Meyer. Det har været op ad bakke den ene gang efter den anden at skulle forklare, at vi arbejder til borgernes bedste og ikke for, at jeg kan få en bonus.
  Hidtil har politidirektørerne haft kontrakter, som har udløst bonusser i 100.000 kroners-klassen, hvis politikredsen opfylder nogle forudbestemte mål-tal. F.eks. antallet af bøder.
  Den kontrakt har tidligere år været en evigt tilbagevendende skydeskive i medierne og den offentlige debat, skriver Syd- og Sønderjyllands Politi i en pressemeddelelse.
  Nu er der i stedet kommet en virksomhedsplan, som beskriver målene. Og den hænger ikke sammen med direktørens løn-
  Virksomhedsplanen er netop blevet offentliggjort. Den kan læses i en henvisning til denne artikel.
  Virksomhedsplan Syd- og Sønderjyllands Politi
  